Ončiuškis
54°04′37″š. pl. 23°58′53″r. ilg.﻿ / ﻿54.077°š. pl. 23.9813°r. ilg.﻿ / 54.077; 23.9813 Ončiuškis – ežeras pietų Lietuvoje, Druskininkų savivaldybėje, apie 8 km į rytus nuo Leipalingio. Ežero ilgis iš pietvakarių į šiaurės rytus - 0,27 km, plotis - iki 0,13 km. Altitudė 116,9 m. Šiaurinis ir pietinis krantai aukštoki, vakarinis ir rytinis - žemi, vietomis apaugę medžiais. Pakrantėse plyti pievos ir dirbami laukai. Iš vakarų į rytus ežerą prateka Kreisos upelis. Šalia įsikūręs Ricielių kaimas. Vakarine pakrante eina kelias  2521  Stračiūnai–Ricieliai–Gailiūnai . Ežerėvardis kilęs iš asmenvardžio Oncius (Ancius, Ančius).